cyanic-selkie/wikianc huggingface dataset:
Λιμπράζντ
Ιστορία
αριστερά|μικρογραφία|150x150εσ|Μνημείο του Β΄ Παγκοσμίου Πολέμου κοντά στο κέντρο της πόλης Το Λιμπράζντ ήταν μία από τις νεώτερες πόλεις της Αλβανίας και έλαβε επίσημη μορφή στις 18 Φεβρουαρίου 1960. Το Λιμπράζντ είναι επίσης γνωστό για τη σύνδεσή του με την Αρχαία Εγνατία Οδό, η οποία συνέδεε την Κωνσταντινούπολη με το Δυρράχιο. Άτομα από το Λιμπράζντ συμμετείχαν επίσης στην Αλβανική Διακήρυξη της Ανεξαρτησίας στις 28 Νοεμβρίου 1912. Κατά τον Β΄ Παγκόσμιο Πόλεμο δύο τάγματα του Κινήματος Εθνικής Απελευθέρωσης έπληξαν τα ηττηθέντα ναζιστικά στρατεύματα κοντά στο Λιμπράζντ, σκοτώνοντας πάνω από 200 Γερμανούς στρατιώτες.
Αθλητισμός
Η κύρια ομάδα ποδοσφαίρου της πόλης είναι η Σοπότι Λιμπράζντ η οποία ιδρύθηκε το 1948. Έδρα της είναι το στάδιο Σοπότι το οποίο κατασκευάστηκε το 1964 με χωρητικότητα 3.000 θεατών. Η ομάδα αγωνίζεται στον Α΄ όμιλο της Β΄ Εθνικής Κατηγορίας.
Εξωτερικοί σύνδεσμοι
Κατηγορία:Πόλεις της Αλβανίας
Συνταξιοδότηση
Η συνταξιοδότηση είναι η διαδικασία απόσυρσης από την ενεργό επαγγελματική ζωή του ατόμου.
Σήμερα, οι περισσότερες ανεπτυγμένες χώρες διαθέτουν συστήματα παροχής συντάξεων. Σήμερα, η συνταξιοδότηση θεωρείται δικαίωμα του εργαζομένου σε πολλές κοινωνίες.
Κατηγορία:Οικονομία Κατηγορία:Ασφάλιση
Ασκληπιάδης Φαρμακίων
Ελάχιστα είναι γνωστά για το βίο και το έργο του. Φαίνεται ότι υπήρξε ο συγγραφέας ενός φαρμακολογικού έργου το οποίο απαρτίζονταν από δέκα βιβλία. Δυστυχώς ο τίτλος του δεν έχει διασωθεί και σύμφωνα με τον Γαληνό, τα φάρμακα που περιελάμβανε διακρίνονταν ανάλογα με τη χρήση τους σε δύο μεγάλες κατηγορίες: α) στα εξωτερικά εφαρμοζόμενα φάρμακα (τὰ ἐκτός). Αυτά τα φάρμακα καταγράφονταν στα πέντε πρώτα βιβλία και συνολικά έφεραν τον τίτλο "Μαρκέλλας" και β) στα εσωτερικά εφαρμοζόμενα φάρμακα (τὰ ἐντός). Αυτά καταγράφονταν στα υπόλοιπα πέντε βιβλία υπό τον τίτλο Μνάσων ή Ἄσωνος. Επίσης φέρεται να έχει συγγράψει βιβλία αναφερόμενα ως θηριακά αλλά και γυναικεῖα. Αποσπάσματα των έργων του διασώζονται κυρίως στο φαρμακολογικό έργο του Γαληνού. Ωστόσο, σε ό,τι αφορά στοματολογικά ζητήματα, αποσπάσματα εντοπίζονται επίσης στον Αέτιο τον Αμιδηνό και τον Νεόφυτο Προδρομηνό, οι οποίοι κι αυτοί με τη σειρά τους τα αντλούν από τον Γαληνό.
Πηγές
Κατηγορία:Αρχαίοι Έλληνες ιατροί
Αρετή Μήλου
Η Αρετή είναι οικισμός της Μήλου. Δοικητικά υπάγεται στην τοπική κοινότητα Μήλου, του δήμου Μήλου, της περιφερειακής ενότητας Μήλου, στην περιφέρεια Νοτίου Αιγαίου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Μήλου του νομού Κυκλάδων, στο γεωγραφικό διαμέρισμα Νήσων Αιγαίου.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Μήλου.
Πηγές
Κατηγορία:Χωριά της Μήλου
Βράσιμο (μαγειρική)
δεξιά|μικρογραφία|Βράσιμο [[Ζυμαρικό|ζυμαρικ ών]] Το Βράσιμο είναι  τρόπος μαγειρέματος των τροφίμων σε κατσαρόλα με νερό που βράζει.
Η θερμοκρασία βρασμού του νερού είναι 100 °C, στο υψομετρικό επίπεδο της θάλασσας..
Η προσθήκη υδατοδιαλυτώ ν ουσιών, όπως το αλάτι ή η ζάχαρη, στο νερό ανεβάζουν την θερμοκρασία βρασμού. Για μικρές ποσότητες η επίδραση είναι αμελητέα, και γίνεται αισθητή στην παρασκευή σιροπιού ζάχαρης.
δεξιά|μικρογραφία|Βράσιμο γάλατος Στα φαγητά που βράζονται περιλαμβάνονται τα λαχανικά, τα αμυλούχα τρόφιμα όπως ρύζι, ζυμαρικά και πατάτες, αυγά, κρέατα, σάλτσες, ζωμοί, και σούπες. Τα μεγαλύτερα, σκληρότερα, φθηνότερα κομμάτια κρέατος και πουλερικών γίνονται πιο εύπεπτα με βράσιμο. Και προκύπτει θρεπτικός, αρωματικός ζωμός.
Ωστόσο, υπάρχει απώλεια των υδατοδιαλυτών βιταμινών και θρεπτικών συστατικών που διαφεύγουν από τις τροφές προς το νερό του βρασίματος, το οποίο τελικά απορρίπτεται.
Βιβλιογραφία
Κατηγορία:Τεχνικές μαγειρέματος Κατηγορία:Αέρια Κατηγορία:Μεταφορά θερμότητας Κατηγορία:Μεταβολές φάσης
Σπύρος Καπερνέκας
Ο Σπύρος Καπερνέκας (10 Αυγούστου 1948 -14 Δεκεμβρίου 2021) ήταν Έλληνας πρώην ποδοσφαιριστής ο οποίος κατέκτησε το κύπελλο Ελλάδας του 1970-71 με τον Ολυμπιακό, ενώ αγωνίστηκε στην πρώτη κατηγορία και με την ομάδα του Άρη Θεσσαλονίκης. Απεβίωσε σε ηλικία 73 ετών στις 14 Δεκεμβρίου 2021
Καριέρα
Ο Καπερνέκας ξεκίνησε την καριέρα του από τον Αχαρναϊκό και μεταπήδησε στον Ολυμπιακό το καλοκαίρι του 1969. Με τους "ερυθρόλευκους" αγωνίστηκε σε 37 αγώνες πρωταθλήματος και πέτυχε πέντε γκολ, κατακτώντας το κύπελλο την σεζόν 1970-71.
Την σεζόν 1971-72 αγωνίστηκε ως δανεικός στην ομάδα της Κορίνθου και το καλοκαίρι του 1972 υπέγραψε στον Άρη, αντικαθιστώντας τον τιμωρημένο Αλέκο Αλεξιάδη. Στην πρώτη του χρονιά με τους "κίτρινους" αναδείχθηκε πρώτος σκόρερ της ομάδας πετυχαίνοντας εννέα γκολ σε είκοσι αγώνες.
Σε φιλικό προετοιμασίας για την επόμενη σεζόν έπαθε κάταγμα κλείδας και εξάρθρωση ωμοπλάτης, με αποτέλεσμα να επανέλθει στα μέσα της χρονιάς και να παίξει σε 22 αγώνες, σκοράροντας τέσσερις φορές. Παρέμεινε στον Άρη ως το καλοκαίρι του 1976, όταν μεταγράφηκε στον Απόλλωνα Καλαμαριάς και έκλεισε την καριέρα του στον Διαγόρα Νέων Πλαγίων της Χαλκιδικής.
Πηγές
Κατηγορία:Έλληνες ποδοσφαιριστές Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Αχαρναϊκού Α.Ο. Κατηγορία:Ποδοσφαιριστές Π.Α.Σ. Κορίνθου Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Απόλλων Καλαμαριάς Κατηγορία:Επιθετικοί ποδοσφαιριστές
Χρηματιστηριακό κραχ
Ένα χρηματιστηριακό κραχ είναι μια ξαφνική πτώση των τιμών των μετοχών σε μια σημαντική διατομή ενός χρηματιστηρίου, συνήθως διψήφια. Τα κραχ δημιουργούνται από τον πανικό των αγορών όσο και από τους υποκείμενους οικονομικούς παράγοντες.
Τα κραχ είναι φαινόμενα όπου τα εξωτερικά οικονομικά γεγονότα συνδυάζονται με τη συμπεριφορά του πλήθους, όπου η πώληση από ορισμένους στην αγορά οδηγεί ακόμη περισσότερους να πουλήσουν. Σε γενικές γραμμές, τα κραχ συνήθως συμβαίνουν υπό τις ακόλουθες συνθήκες: έπειτα μια παρατεταμένη περίοδο αύξησης των τιμών των μετοχών και υπερβολική οικονομική αισιοδοξία, μια αγορά όπου οι δείκτες P / E (Price-Earning ratio) υπερβαίνουν τους μακροπρόθεσμους μέσους όρους και την εκτεταμένη χρήση περιθωρίου από τους συμμετέχοντες στην αγορά.
Κατηγορία:Οικονομικά σκάνδαλα
Πάβελ Σουλγιαντζίγκα
Ο Πάβελ Βασίλιεβιτς Σουλγιαντζίγκα (Павел Васильевич Суляндзига, γεννήθηκε στις 20 Φεβρουαρίου 1962, στο Ολόν της επαρχίας Ποζάρσκι στο Κράι Πριμόρσκι) είναι Ρώσος ακτιβιστής για τα δικαιώματα των αυτοχθόνων Ουντέγκε. Είναι μέλος Ομάδας Εργασίας του ΟΗΕ για τα ανθρώπινα δικαιώματα και τις υπερεθνικές εταιρείες και άλλες επιχειρήσεις. Έχει ως αποστολή τη διάδοση των Κατευθυντήριων Αρχών των Ηνωμένων Εθνών για τις Επιχειρήσεις και τα Ανθρώπινα Δικαιώματα και πρώην μέλος του Δημόσιου Επιμελητηρίου της Ρωσίας
Μέχρι το 2010, ήταν ο πρώτος αντιπρόεδρος της Ρωσικής Ένωσης των Αυτοχθόνων Λαών του Βορρά και μέλος του Μόνιμου Φόρουμ των Ηνωμένων Εθνών για τα Ζητήματα των Αυτοχθόνων
Η μητρική περιοχή του Σουλγιαντζίγκα είναι η κοιλάδα του ποταμού Μπίκιν, που βρίσκεται σε κοντινή απόσταση από το Φυσικό Καταφύγιο Σιχότε-Αλίν, το οποίο ανακηρύχθηκε Μνημείο Παγκόσμιας Κληρονομιάς το 2001. Η κοιλάδα Μπικίν καλύπτεται με πυκνό δάσος και αποτελεί ένα σημαντικό βιότοπο για την τίγρη Αμούρ. Κατά τη διάρκεια της δεκαετίας του 1980, ο Πάβελ Σουλγιαντζίγκα έζησε στο χωριό Κράσνι Γιαρ, όπου επέτυχε τη κινητοποίηση του πληθυσμού εναντίον της διοίκησης που προτιθόταν να χορηγήσει άδειες ξυλείας σε μια Σοβιετικοκορεατική κοινοπραξία ηγούμενη από τη Hyundai. Από τότε παρέμεινε ένας από τους πιο ένθερμους ακτιβιστές για τα δικαιώματα των αυτοχθόνων στη Ρωσική Ομοσπονδία.
Παραπομπές
Κατηγορία:Ρώσοι πολιτικοί ακτιβιστές
Άγιος Κωνσταντίνος Φωκίδας
Για τη νησίδα Άγιος Κωνσταντίνος του Δήμου Δελφών δείτε το λήμμα: Άγιος Κωνσταντίνος Φωκίδας (νησίδα)
Ο Άγιος Κωνσταντίνος είναι ημιορεινό χωριό της Παρνασσίδας στο νομό Φωκίδας σε υψόμετρο 190 μέτρα. Το χωριό βρίσκεται Ν. - ΝΑ. της Άμφισσας σε απόσταση 4,5 χλμ. από το κέντρο της πόλης, δίπλα στην ΕΟ Ιτέας - Άμφισσας και μέσα στις δυτικές εκτάσεις του Ελαιώνα της Άμφισσας, που είναι ο αρχαιότερος ελαιώνας της ελληνικής επικράτειας με περισσότερες από ένα εκατομμύριο ελιές. Σύμφωνα με το σχέδιο Καλλικράτης, αποτελεί την τοπική κοινότητα Αγίου Κωνσταντίνου που υπάγεται στη δημοτική ενότητα Αμφίσσης του Δήμου Δελφών και σύμφωνα με την απογραφή του 2011 έχει πληθυσμό 62 κατοίκους.
Πηγές
Κατηγορία:Χωριά του νομού Φωκίδας Αγιος Κωνσταντινος
Λεμόβικες
μικρογραφία|320x320εσ|Χάρτης της περιοχής των Λεμοβίκων Οι Λεμόβικες (λατινικά: Lemovices ή Lemovici) ήταν μια γαλατική φυλή της Κεντρικής Ευρώπης που εγκαταστάθηκαν στο Λιμουζέν και το Πουατού μεταξύ 700 και 400 π.Χ. Η πρωτεύουσά τους ήταν το Ντουρότινκουμ (σημερινή Βιλζουμπέρ) και στην εποχή της ρωμαϊκής κυριαρχίας, ήταν το Αουγκουστόριτουμ (σημερινή Λιμόζ).
Ετυμολογία
Το όνομα των Λεμοβίκων προέρχονται από το lemo «φτελιά» και το vices «αυτοί που νικούν» και σημαίνει «νικητές με τη φτελιά», η φτελιά αναφέρεται επειδή οι λόγχες τους ήταν πιθανώς φτιαγμένοι από αυτό το δέντρο. Οι Λεμόβικες έδωσαν το όνομά τους στη Λιμόζ και στο Λιμουζέν.
Η περιοχή τους
Το έδαφος των Λεμοβίκων εκτείνονταν στους σημερινούς νομούς Ωτ-Βιέν, Κρεζ και Κορέζ, καθώς και σε μικρά τμήματα των γειτονικών νομών Σαράντ, Δορδόνη και Αντρ.
Ένας από τους κύριους τόπους λατρείας και εμπορίου τους βρέθηκε πρόσφατα στο Ταντινιάκ στο νομό Κορέζ. Βρέθηκαν κυρίως διάφορα χάλκινα αντικείμενα, όπως το κράνος-πουλί, το κράνος-δαχτυλίδι αλλά και επτά κάρνυκες, μυθικά αντικείμενα, μοναδικά στον Κελτικό κόσμο.
Ιστορία
αριστερά|μικρογραφία|250x250εσ|[[Στατήρας των Λεμοβίκων]] Το 52 π.Χ., 10.000 Λεμόβικες με επικεφαλής τον Σέντουλο συμμετείχαν, ως σύμμαχοι των Αρβέρνων, στην εξέγερση του  Βερκιγγετόριξ εναντίον του Ρωμαίου στρατηγού Ιούλιου Καίσαρα κατά τη διάρκεια των Γαλατικών Πολέμων, αλλά ο Σέντουλος σκοτώθηκε στη μάχη της Αλεσίας και η φυλή υποτάχθηκε στους Ρωμαίους.
Στα Απομνημονεύματα περί του Γαλατικού πολέμου, ο Ιούλιος Καίσαρ τους κατέταξε λανθασμένα μεταξύ των λαών της Αρμορικής. Αυτό το λάθος μεταγραφής προέρχεται από μια σύγχυση του Καίσαρα μεταξύ των Λεμοβίκων και των Λεξοβίων, στα γράμματα M και Ξ. Οι Λεξόβιοι, που είχαν πρωτεύουσα το σημερινό Λιζιέ, ήταν όντως λαός που κατοικούσαν στην Αρμορική.
Οικονομία
Το έδαφος των Λεμοβίκων ήταν πλούσιο σε ορυχεία χρυσού, ιδιαίτερα στη νοτιοδυτική περιοχή του Μασίφ Σαντράλ στη δυτική-κεντρική Γαλλία, και μέχρι σήμερα μπορούμε να μετρήσουμε 200, των οποίων η τεχνική και το βάθος είναι εντυπωσιακά.
Ειδικεύονταν κυρίως στις εξαγωγές και το εμπόριό τους επεκτάθηκε στις ακτές του Ατλαντικού, γεγονός που επέτρεψε την ευημερία της περιοχής τους.
Η ανακάλυψη αυτών των ορυχείων χρυσού κατά το τελευταίο μέρος του 19ου αιώνα, επέτρεψε την ανακάλυψη των τεχνικών και της χρονολογίας της εξορυκτικής δραστηριότητας.
Παραπομπές
Κατηγορία:Γαλατικοί λαοί
Μετρητά
Στην οικονομία, τα μετρητά είναι χρήματα στη φυσική μορφή του νομίσματος, όπως τα τραπεζογραμμάτια και τα νομίσματα. Στη λογιστική και τη χρηματοδότηση, τα μετρητά είναι κυκλοφορούντα περιουσιακά στοιχεία που περιλαμβάνουν ισοδύναμα νομισμάτων τα οποία μπορούν να προσεγγιστούν αμέσως (όπως στην περίπτωση των λογαριασμών της χρηματαγοράς). Τα μετρητά θεωρούνται ως αποθεματικό για πληρωμές, σε περίπτωση διαρθρωτικής ή παρεπόμενης αρνητικής ταμειακής ροής ή ως τρόπος αποφυγής της ύφεσης στις χρηματοπιστωτικές αγορές.
Στη Δυτική Ευρώπη, μετά την πτώση της Δυτικής Ρωμαϊκής Αυτοκρατορίας, τα νομίσματα ήταν για αιώνες η μόνη μορφή χρήματος, μέχρι που οι Βενετοί έμποροι άρχισαν να χρησιμοποιούν αργυρές ράβδους για μεγάλες συναλλαγές. Σε μια ξεχωριστή εξέλιξη, οι Βενετσιάνοι έμποροι άρχισαν να χρησιμοποιούν τραπεζογραμμάτια, δίνοντας εντολή στον τραπεζίτη τους να πραγματοποιούν πληρωμές. Η Βυζαντινή Αυτοκρατορία και διάφορα κράτη στην περιοχή των Βαλκανίων επίσης χρησιμοποιούσαν ασημένιες ράβδους για πληρωμές. Καθώς αναπτύχθηκε η παγκόσμια οικονομία και αυξήθηκαν οι προμήθειες αργύρου, ιδίως μετά τον αποικισμό της Νότιας Αμερικής, τα νομίσματα ήλθαν στην επιφάνεια.
Ζωμός
μικρογραφία|Παρασκευή ζωμού από κρέας και λαχανικά|εναλλ.=|180x180εσ μικρογραφία|Μαγείρεμα ζωμού κρέατος|εναλλ.=|200x200εσ Ο ζωμός είναι ένα θρεπτικό ε κχύλισμα  που παρασκευάζεται με σιγοβράσιμο κόκαλων, κρέατος, ψαριού, ή λαχανικών. Μπορεί να καταναλωθεί μόνο του, ή να χρησιμοποιηθεί για την παρασκευή άλλων φαγητών, όπως σούπες και σάλτσες. Στα σούπερ μάρκετ διατίθενται έτοιμοι συσκευασμένοι κύβοι που δίνουν ζωμό με προσθήκη νερού, όπως οι κύβοι του Knorr.
Βιβλιογραφία
Κατηγορία:Συστατικά τροφίμων Κατηγορία:Σούπες
Πυριλάμπης
Ο Πυριλάμπης ήταν αρχαίος Αθηναίος πολιτικός και πατριός του φιλοσόφου Πλάτωνα. Οι ημερομηνίες γέννησης και θανάτου του είναι άγνωστες, αλλά σύμφωνα με εκτιμήσεις της ιστορικού Debra Nails, πρέπει να γεννήθηκε μετά το 480 π.Χ. και να πέθανε πριν από το 413 π.Χ.
Ο Πυριλάμπης φέρεται να παντρεύτηκε την πρώτη του σύζυγο στα τέλη της δεκαετίας του 440. Είχε έναν γιο από αυτόν τον γάμο, τον Δήμο, ο οποίος ήταν διάσημος για την ομορφιά του. Περίπου το 423 π.Χ., ο Πυριλάμπης χήρεψε και έτσι ήταν ελεύθερος να παντρευτεί την ανιψιά του, τη Περικτιόνη, μητέρα του Πλάτωνα. Η Περικτιόνη γέννησε τον δεύτερο γιο του Πυριλάμπη, τον Αντίφωνο, τον ετεροθαλή αδελφό του Πλάτωνα, ο οποίος αναφέρεται στον διάλογο του Παρμενίδη, όπου λέγεται ότι εγκατέλειψε τη φιλοσοφία για να αφιερώσει τον μεγαλύτερο μέρος του χρόνου του σε άλογα.
Βιβλιογραφία
Κατηγορία:Αρχαίοι Αθηναίοι
Ίγκορ Ντόντον
Ο Ίγκορ Ντόντον (γεννημένος στις 18 Φεβρουαρίου 1975) είναι Μολδαβός πολιτικός, που στο παρελθόν διετέλεσε πρόεδρος της Μολδαβίας από τις 23 Δεκεμβρίου 2016 έως τις 24 Δεκεμβρίου 2020. Επί του παρόντος υπηρετεί ως ηγέτης του Κόμματος των Σοσιαλιστών της Δημοκρατίας της Μολδαβίας. Υπηρέτησε ως υπουργός Εμπορίου και Οικονομίας στις κυβερνήσεις των Βασίλε Ταρλέφ και Ζιναΐντα Γκρετσεάνιι από τον Σεπτέμβριο του 2006 έως τον Σεπτέμβριο του 2009 και ήταν μέλος του κοινοβουλίου της Μολδαβίας από το 2009 έως το 2016. Έχασε την υποψηφιότητά του για επανεκλογή το 2020 από τη Μάγια Σάντου σε μια ρεβάνς την οποία είχε νικήσει τέσσερα χρόνια νωρίτερα το 2016.
Νεανικά χρόνια
Ο Ίγκορ Ντόντον γεννήθηκε στις 18 Φεβρουαρίου 1975 στο χωριό Σάντοβα της περιφέρειας Καλαράσι της Σοβιετικής Σοσιαλιστικής Δημοκρατίας της Μολδαβίας από τον Νικολάε (πέθανε το 2012 ) και την Γκαλίνα Ντόντον, καθηγήτρια ρουμανικής γλώσσας στο χωριό του.
Σπουδές και διδακτική δραστηριότητα
Αποφοίτησε από τη Σχολή Οικονομικών Επιστημών στο Κρατικό Αγροτικό Πανεπιστήμιο της Μολδαβίας το 1997 και στη συνέχεια τη Σχολή Διοίκησης στην Ακαδημία Οικονομικών Σπουδών της Μολδαβίας το 1998. Αργότερα αποφοίτησε από τη Νομική Σχολή στα οικονομικά στο Ινστιτούτο Διεθνούς Διοίκησης. Απέκτησε τον επιστημονικό τίτλο του Διδάκτωρ Οικονομικών Επιστημών στην Ακαδημία Οικονομικών Σπουδών της Μολδαβίας, στο Τμήμα Τραπεζών και Χρηματιστηρίων. Από το 1997 έως το 2005 ο Ντόντον ασκούσε και παιδαγωγική δράση. Εκεί συνάντησε τη σύζυγό του Γκαλίνα τον Μάιο του 1995. Έτσι, κατέχει τις θέσεις του βοηθού λέκτορα στην Ακαδημία Οικονομικών Σπουδών της Μολδαβίας (Τμήμα Τραπεζών και Χρηματιστηρίων), ανώτερου λέκτορα στο Ελεύθερο Διεθνές Πανεπιστήμιο Μολδαβίας (Τμήμα Τραπεζών και Χρηματιστηρίων), στο Διεθνές Ινστιτούτο Διοίκησης (Τμήμα Οικονομικών ) και το Κρατικό Πανεπιστήμιο της Μολδαβίας. Ο Ντόντον είναι επίσης μέλος Εξεταστικών Επιτροπών στις πανεπιστημιακές εξετάσεις αποφοίτησης στο ULIM και το IIM.
Επαγγελματική Καριέρα
Μετά την αποφοίτησή του από εκπαιδευτικά ιδρύματα, από τον Ιούλιο του 1997 ο Ντόντον εργάζεται στο Χρηματιστήριο της Μολδαβίας. Έτσι, μεταξύ 1997–2001 εργάζεται ως ανώτερος ειδικός του Τμήματος Εκκαθάρισης, του Τμήματος Χρηματιστηρίου, διαχειριστής των Ηλεκτρονικών Συστημάτων Συναλλαγών και στη συνέχεια, Διευθυντής του Τμήματος Μάρκετινγκ, Τμήμα Εισαγωγών στο Χρηματιστήριο της Μολδαβίας. Μεταξύ Νοεμβρίου 2001 και Μαΐου 2005, διετέλεσε πρόεδρος και μέλος του Διοικητικού Συμβουλίου του Εθνικού Αποθετηρίου Αξιών της Μολδαβίας Α.Ε. Από τον Σεπτέμβριο του 2002 έως τον Μάιο του 2005 ήταν πρόεδρος του Χρηματιστήριο Παγκόσμιων Εμπορευμάτων της Μολδαβίας. Μεταξύ Φεβρουαρίου 2003 - Μαΐου 2005, ο Ντόντον είναι μέλος της επιτροπής εμπειρογνωμόνων της Εθνικής Επιτροπής Κινητών Αξιών της Μολδαβίας. Επίσης, μεταξύ Μαρτίου 2004 - Μαΐου 2005, είναι επίσης μέλος της Επιτροπής Διαιτησίας του Χρηματιστηρίου. Δημοσιεύει επιστημονικά άρθρα σε επιστημονικά περιοδικά, ως εκδότης του Newsletter «Χρηματιστήριο Αξιών της Μολδαβίας» και του Stock Market Bulletin του Χρηματιστηρίου Παγκόσμιων Εμπορευμάτων «Stock Exchange - Stock Market quotations».
Πολιτική καριέρα (2005–2016)
μικρογραφία| Ντόντον και ο Ρώσος Πρόεδρος Βλαντιμίρ Πούτιν καταθέτουν στεφάνι στον τάφο του άγνωστου στρατιώτη στη Μόσχα, 9 Μαΐου 2017 Ο Ντόντον διορίστηκε στη θέση του Αναπληρωτή Υπουργού Εμπορίου και Οικονομίας τον Μάιο του 2005, κατά τη διάρκεια του δεύτερου υπουργικού συμβουλίου του Ταρλέφ. Ανέλαβε τη θέση του Υπουργού Εμπορίου και Οικονομίας τον Σεπτέμβριο του 2006. Διατήρησε τη θέση μέχρι τον Σεπτέμβριο του 2009, όταν έληξε η κυβέρνηση της Ζιναΐντα Γκρετσεάνιι. Ο Ντόντον κατείχε επίσης τη θέση του Αναπληρωτή Πρωθυπουργού υπό την Γκρετσεάνιι από το 2008 έως το 2009.
Το 2005, το PCRM είχε επίσης κερδίσει τις εκλογές έχοντας μια ανοιχτή φιλοευρωπαϊκή πλατφόρμα, με ένα φιλοευρωπαϊκό σύνθημα «Ψηφίζω», όπου τα ευρωπαϊκά αστέρια παρέδωσαν το σφυροδρέπανο στην κόκκινη κομμουνιστική ταπετσαρία.
Το 2007, μια τάση για όλες τις πολιτικές δυνάμεις ήταν να υιοθετήσουν μια φιλοευρωπαϊκή πλατφόρμα για τις εκλογές του 2009. Από αυτή την άποψη, ο Ντόντον, κατά τη διάρκεια των εργασιακών του ταξιδιών στις Βρυξέλλες, είχε διαβεβαιώσει τους υψηλόβαθμους Ευρωπαίους αξιωματούχους για το πώς ο ίδιος και ένα ολόκληρο Κομμουνιστικό Κόμμα ήταν φιλοευρωπαϊκά.
Ο Ντόντον, σε μόλις ένα χρόνο, από το 2009 έως το 2010, έγινε ένας πεπεισμένος υπέρ της Μολδαβίας – όχι Ευρώπη, ούτε Ρωσία. «Η Μολδαβία μπορεί να γίνει σημείο επαφής για διάφορες χώρες· μια περιοχή όπου πρώτα απ' όλα θα παρεμβαίνει στα οικονομικά συμφέροντα των γειτόνων και των εταίρων μας. Βρισκόμαστε σε πολύ πλεονεκτική θέση όσον αφορά το κοινό συμφέρον της ΚΑΚ και της ΕΕ και αυτός ο στόχος θα γίνει ζήτημα της εξωτερικής πολιτικής.»
Τοπικές εκλογές στο Κισινάου, 2011
Τον Ιούνιο του 2011, ο Ντόντον έχασε από τον Ντορίν Κιρτοάκα στις εκλογές για δήμαρχος του Κισινάου. Πήρε το 49,4% των ψήφων. Οι τοπικές εκλογές αποτέλεσαν αφορμή, για να επιστρέψει το Κομμουνιστικό Κόμμα στην εξουσία, τουλάχιστον σε επίπεδο τοπικής αυτοδιοίκησης. Κατά τη διάρκεια της προεκλογικής εκστρατείας, ο Ντόντον πήγε στις Βρυξέλλες όπου είχε συναντήσεις με ευρωπαίους αξιωματούχους προκειμένου να δημιουργήσει τις πιθανές εταιρικές σχέσεις: «Βρίσκομαι σε ταξίδι εργασίας στις Βρυξέλλες, όπου έχω αρκετές συναντήσεις στην ατζέντα μου, μεταξύ των οποίων και με Δημάρχους ορισμένων μεγαλουπόλεων του Βελγίου, με τον ασκούντα καθήκοντα πρωθυπουργού του Βελγίου και ορισμένους υψηλόβαθμους αξιωματούχους της Ευρωπαϊκής Επιτροπής».
Μέσα στο PCRM, υπήρχε μια εσωτερική διαμάχη μεταξύ του Ντόντον και του Μαρκ Τκάτσιουκ. Ο Ντόντον είχε κάποια ξεχωριστή γνώμη για ορισμένα ζητήματα πολιτικής. Αυτή η ανεξαρτησία είχε προκαλέσει κάποιους φόβους από την πλευρά του Τκάτσιουκ και ο Ντόντον θεωρήθηκε κοινωνική απειλή. Ο Ντόντον έχει δείξει ότι είχε εσωτερική υποστήριξη, από κάποιες επιτροπές ράιον του κόμματος. Μια ανεξάρτητη θέση του Ντόντον, η βαθμολογία του μέσα στο κόμμα και στην κοινωνία, οι πολιτικές του φιλοδοξίες να ξεπεράσει την εξουσία, πρώτα του Δημαρχείου και μετά, στο PCRM – όλα αυτά ερμηνεύτηκαν από τον Τκάτσιουκ ως απειλή, και έτσι επέσπευσε τις ενέργειες που οδήγησαν σε περιθωριοποίηση του Ντόντον στο PCRM, με μεθόδους παραπληροφόρησης για να αποτρέψει την ανάθεσή του στη θέση του Δημάρχου της Πρωτεύουσας.
Δραστηριότητα εντός του PSRM
Τον Νοέμβριο του 2011, ο Ντόντον αποχώρησε από το Κόμμα των Κομμουνιστών της Δημοκρατίας της Μολδαβίας (PCRM) επικαλούμενος ελπίδες ότι θα μπορούσε να επιτευχθεί συμφωνία με την κυβερνώσα Συμμαχία για την Ευρωπαϊκή Ολοκλήρωση για την εκλογή προέδρου και τον τερματισμό μιας συνταγματικής κρίσης, που είχε διαρκέσει από την παραίτηση του Βλαντιμίρ Βορόνιν το 2009. Η Γκρετσεάνιι και η Βερόνικα Αμπράμτσιουκ έφυγαν ταυτόχρονα. «Η απόφασή μας έχει κοινό και σύνθετο στόχο: να αποφύγουμε πρόωρες εκλογές, εκλογές για τον πρόεδρο της χώρας, ανασχηματισμό της κυβέρνησης και πολιτική και κοινωνική σταθερότητα. Αυτή είναι η επιθυμία της κοινωνίας, και αυτό χρειάζεται η Δημοκρατία της Μολδαβίας – μια σταθερότητα και η οικονομική ανάπτυξη μια για πάντα… Αφήσαμε το PCRM για να κόψουμε τον «γόρδιο δεσμό» του μίσους και της δυσπιστίας που για τα τελευταία δύο χρόνια κατέστησαν αδύνατη οποιαδήποτε συνταγματική απόφαση, που απαιτείται για τη σταθερότητα της Δημοκρατίας της Μολδαβίας» δήλωσε ο Ντόντον.
Στις 18 Δεκεμβρίου 2011, ο Ντόντον εντάχθηκε στο Κόμμα των Σοσιαλιστών της Δημοκρατίας της Μολδαβίας (PSRM) και, στο 10ο Συνέδριο του PSRM, εξελέγη πρόεδρος του κόμματος. μικρογραφία| Ο Ντόντον με [[Βαντίμ Κρασνοσέλσκι|τον Βαντίμ Κρασνοσέλσκι .]] Στις 16 Μαρτίου 2012, τρεις πρώην κομμουνιστές (Ντόντον, Γκρετσεάνιι και Αμπράμτσιουκ) ψήφισαν υπέρ του υποψηφίου της Συμμαχίας για την Ευρωπαϊκή Ολοκλήρωση (AIE) Νικολάε Τιμόφτι ως προέδρου της Μολδαβίας. Αργότερα, ο Ντόντον δήλωσε ότι μετάνιωσε για την ψήφο του Τιμόφτι.
Μετά την εκλογή του ως πρόεδρος της Μολδαβίας, λόγω ιδιαιτεροτήτων της νομοθεσίας της Μολδαβίας, ο Ντόντον παραιτήθηκε από τη θέση του προέδρου του PSRM και αποχώρησε από το κόμμα, αντικαθιστώντας τη Ζιναΐντα Γκρεσεάνιι ως προσωρινή αρχηγό.
Προεδρία (2016–2020)
αριστερά|μικρογραφία| Ορκωμοσία του Ίγκορ Ντόντον, 23 Δεκεμβρίου 2016 Ο Ντόντον ορκίστηκε στις 23 Δεκεμβρίου 2016 στο Παλάτι της Δημοκρατίας. Τρεις ημέρες αργότερα, η σημαία της Ευρώπης, που κυμάτιζε δίπλα στη σημαία της Μολδαβίας από το κτήριο της προεδρικής διοίκησης της Μολδαβίας αφαιρέθηκε. Στις 4 Ιανουαρίου 2017, ο Ντόντον συναντήθηκε με τον πρόεδρο της αποσχισθείσας δημοκρατίας της Υπερδνειστερίας Βαντίμ Κρασνοσέλσκι. Αυτή η συνάντηση ήταν η πρώτη συνάντηση των ηγετών της Μολδαβίας και της Υπερδνειστερίας εδώ και 8 χρόνια. Τον Οκτώβριο του 2017, ο Ντόντον υπέγραψε νόμο που προέβλεπε τη μεταρρύθμιση της Ακαδημίας Επιστημών της Μολδαβίας. μικρογραφία| ο Ντόντον με τον [[Πρόεδρος του Αζερμπαϊτζάν|Πρόεδρο του Αζερμπαϊτζάν Ιλχάμ Αλίγιεφ στο Μπακού του Αζερμπαϊτζάν τον Ιούνιο του 2017.]] Μετά την εκλογή του ως προέδρου, σε συνέντευξή του στην Deutsche Welle, ο Ντόντον είπε: «Πιστεύω ότι έχουμε πολλά προβλήματα, που πρέπει να αντιμετωπιστούν από κοινού με τη Ρωσία, αυτό είναι αλήθεια. Ταυτόχρονα, όμως, δεν είμαι φιλορώσος, ούτε φιλοδυτικός, αλλά φιλομολδαβός πολιτικός, υποστηρικτής του κράτους μας. Πιστεύω ότι το πιο σημαντικό είναι να σεβόμαστε τα συμφέροντα της χώρας μας. Το ότι είμαι «φιλορώσος» είναι ένα κλισέ, που οι πολιτικοί μου αντίπαλοι προσπαθούν να εισάγουν στη συνείδηση των πολιτών.» Το 2018, ο πρόεδρος της Λευκορωσίας Αλεξάντερ Λουκασένκο ήταν ο πρώτος αρχηγός ξένου κράτους, που συνάντησε τον Ντόντον στη Μολδαβία. Ο Ντόντον έχει επίσης κάνει τις κατάλληλες ενέργειες, για να καταστήσει τη ρωσική γλώσσα υποχρεωτική στα σχολεία της Μολδαβίας.
Στις 5 Μαΐου 2018, ο Ντόντον ανακοίνωσε μια εκστρατεία, η οποία θα έφερνε νομοθεσία στο κοινοβούλιο, η οποία θα μετέτρεπε τη Μολδαβία από κοινοβουλευτική δημοκρατία σε προεδρική δημοκρατία. Σύμφωνα με τις δημοσκοπήσεις που πραγματοποιήθηκαν το 2019 σχετικά με τους πιο σεβαστούς πολιτικούς της Δημοκρατίας της Μολδαβίας, ο Ντόντον χαίρει της υψηλότερης εμπιστοσύνης, καταλαμβάνοντας την πρώτη θέση μεταξύ των πολιτικών στους οποίους οι Μολδαβοί έχουν την υψηλότερη εμπιστοσύνη. Στα πρώτα χρόνια της προεδρίας του, έγιναν βήματα για την ανακαίνιση του Προεδρικού Μεγάρου στην Κοντρίτσα με τη βοήθεια της τουρκικής κυβέρνησης. Μερικές από τις ανακαινίσεις περιελάμβαναν μια παιδική χαρά για τα μικρά παιδιά του Ντόντον και μια κάβα. Το ανακαινισμένο παλάτι άνοιξε στις 17 Οκτωβρίου 2018 από τον Ντόντον και τον Τούρκο πρόεδρο Ρετζέπ Ταγίπ Ερντογάν. δεξιά|μικρογραφία| Ο Ντόντον παρευρίσκεται στον [[Τελικός Παγκόσμιου Κυπέλλου Ποδοσφαίρου 2018|τελικό του Παγκοσμίου Κυπέλλου FIFA 2018 τον Ιούλιο του 2018.]] Στις 16 Οκτωβρίου 2018 ο Ντόντον δήλωσε ότι η χώρα του θα ήταν έτοιμη να φιλοξενήσει μια Πανορθόδοξη Σύνοδο, όπου θα έπρεπε να συζητηθεί η κατάσταση με το αυτοκέφαλο της Ουκρανίας και το σχίσμα Μόσχας-Κωνσταντινούπολης. Είπε επίσης ότι «η Μολδαβία θα παραμείνει κανονική περιοχή του Πατριαρχείου Μόσχας». Στις αρχές του 2019, ο Πρόεδρος Ντόντον διέταξε μια Εθνική Επιτροπή Συντονισμού να προγραμματίσει εθνικές εκδηλώσεις και εορτασμούς αφιερωμένους στην 75η επέτειο από την Απελευθέρωση της Μολδαβίας στη Δεύτερη Επίθεση Ιασίου–Κισινάου. Οι εκδηλώσεις θα περιλάμβαναν την αποκατάσταση ή την ανακατασκευή μνημείων και στρατιωτικών τάφων και τη μαγνητοσκόπηση ενός ντοκιμαντέρ για την επίθεση. Ταυτόχρονα, ο Ντόντον προήδρευσε στους εορτασμούς της 660ης επετείου της πολιτείας της Μολδαβίας στις αρχές Φεβρουαρίου. μικρογραφία| Ο Ντόντον με τον [[Σεργκέι Σοϊγκού|Sergey Shoygu τον Αύγουστο του 2019.]] Κατά τη διάρκεια της συνταγματικής κρίσης της Μολδαβίας του 2019, ο Ντόντον απαλλάχθηκε προσωρινά από τις εξουσίες και τα καθήκοντα της προεδρίας από ένα μολδαβικό δικαστήριο λόγω της απροθυμίας να διαλύσει το κοινοβούλιο όπως είχε εντολή από το Συνταγματικό Δικαστήριο της Μολδαβίας σε προηγούμενη απόφαση και αντικαταστάθηκε από τον πρώην πρωθυπουργό Πάβελ Φίλιπ ως αναπληρωτής πρόεδρος της χώρας.
Στα τέλη Οκτωβρίου, συναντήθηκε με τον Πρόεδρο της Υπερδνειστερίας Κρασνοσέλσκι στην κατοικία του στο Χολερκάνι ενόψει της Διάσκεψης της Βαυαρίας, που είχε προγραμματιστεί για τις 4-5 Νοεμβρίου.
Το 2020, διέταξε τη δημιουργία μιας Εθνικής Εραλδικής Επιτροπής που θα εξετάσει την ιδέα της απονομής μεταλλίων σε βετεράνους πολέμου προς τιμήν της 75ης επετείου από το τέλος του Β' Παγκοσμίου Πολέμου. Στις 15 Απριλίου, διέταξε την αναβολή των εορτασμών της Ημέρας της Νίκης στις 24 Αυγούστου (Ημέρα Απελευθέρωσης) λόγω της πανδημίας του κορωνοϊού στη Μολδαβία.
Ο Ντόντον ανακοίνωσε την υποψηφιότητά του για άλλη μια θητεία στις 9 Σεπτεμβρίου, λέγοντας ότι το κάνει "για λογαριασμό του λαού". Στο προεκλογικό του μήνυμα, δεσμεύτηκε να διαλύσει το κοινοβούλιο μετά τις εκλογές.
Αναστολές
Στις 17 Οκτωβρίου 2017, το Συνταγματικό Δικαστήριο της Μολδαβίας αποφάσισε ότι ο Ντόντον δεν είναι προσωρινά σε θέση να εκτελέσει τα καθήκοντά του επειδή δεν όρκισε τον προτεινόμενο υπουργό Άμυνας Ευγένιο Στούρζα.
Στις 2 Ιανουαρίου 2018, το Συνταγματικό Δικαστήριο της Μολδαβίας αποφάσισε ότι ο Ντόντον δεν είναι προσωρινά σε θέση να εκτελέσει τα καθήκοντά του επειδή δεν όρκισε επτά υπουργούς.
Αρκετές ημέρες αργότερα, το Συνταγματικό Δικαστήριο ανέστειλε για άλλη μια φορά προσωρινά τον Ντόντον, λόγω του βέτο του σε νομοσχέδιο για τον περιορισμό των ρωσικών ειδήσεων. Αυτό επέτρεψε στο κοινοβούλιο να παρακάμψει το βέτο του και να θεσπίσει νόμο, που περιορίζει τις ρωσικές τηλεοπτικές εκπομπές. Ο νόμος απαγορεύει στα τηλεοπτικά κανάλια να μεταδίδουν ειδήσεις και αναλυτικά προγράμματα από χώρες που δεν έχουν υπογράψει την περιφερειακή συμφωνία για τον Ευρωπαϊκό Χώρο Ραδιοφωνίας, όπως η Ρωσία. αριστερά|μικρογραφία| Ο Ντόντον με τους [[Μοχάμεντ Μπιν Σαλμάν, Νικόλ Πασινιάν, Νουρσουλτάν Ναζαρμπάγεφ, Βλαντίμιρ Πούτιν και Σοορονμπάι Τζεενμπέκοφ στην τελετή έναρξης του Παγκοσμίου Κυπέλλου FIFA 2018 στη Ρωσία.]] Στις 24 Σεπτεμβρίου 2018 τέθηκε εκ νέου σε αναστολή των καθηκόντων του, επειδή δεν ενέκρινε τον υποψήφιο Υπουργό Υγείας.
Στις 9 Ιουνίου 2019, το Συνταγματικό Δικαστήριο της Δημοκρατίας της Μολδαβίας αποφάσισε να αναστείλει προσωρινά τον Ντόντον ως πρόεδρο και ο πρωθυπουργός Πάβελ Φίλιπ διορίστηκε προσωρινός πρόεδρος, ο οποίος υπέγραψε το διάταγμα για τη διάλυση του κοινοβουλίου και τη διεξαγωγή πρόωρων εκλογών στις 6 Σεπτεμβρίου. Το έγγραφο ακυρώθηκε στις 11 Ιουνίου 2019 με την αιτιολογία ότι δεν συμμορφωνόταν με τα συνταγματικά πρότυπα.
Γύρω χώρες
Τον Ιανουάριο του 2017 ο Ντόντον δήλωσε ότι η Μολδαβία δεν θα αναγνωρίσει επίσημα την Κριμαία ως ρωσική, τονίζοντας ότι «πρέπει να οικοδομήσουμε φιλίες με την Ουκρανία, πρέπει να λύσουμε το πρόβλημα της Υπερδνειστερίας». Τον Σεπτέμβριο εκείνου του έτους, ο Πρέσβης της Ουκρανίας στη Μολδαβία Ιβάν Χνατίσιν δήλωσε ότι δεν αναμένει μια επίσκεψη στο Κίεβο από τον Ντόντον επειδή "δεν σέβεται την εδαφική ακεραιότητα της χώρας μου". Κατά τη διάρκεια συνάντησης με τον Βούλγαρο Πρόεδρο Ρούμεν Ράντεφ, ο Ντόντον επανέλαβε ότι η πόλη Ταράκλια των Γκαγκαούζων, η οποία κατοικείται από Βούλγαρους ως προς την εθνικότητα, δεν θα επηρεαστεί η προγραμματισμένη εδαφική διοικητική μεταρρύθμιση της κυβέρνησής του.
Καθ' όλη τη διάρκεια της προεδρίας του, ο Ντόντον δεν πραγματοποίησε ποτέ επίσημη επίσκεψη στη ρουμανική πρωτεύουσα Βουκουρέστι. Τον Μάρτιο, ανακοίνωσε την πεποίθησή του ότι οι Ρουμάνοι που υποστηρίζουν την Ενοποίηση της Ρουμανίας και της Μολδαβίας ως «νούμερο ένα εχθρό» της χώρας, προχωρώντας παραπέρα σε συνέντευξή του στο Radio Free Europe λέγοντας ότι η κυβέρνηση του Βουκουρεστίου υποστηρίζει κάθε προσπάθεια ένωσης. Κατά τη διάρκεια συνάντησης με τον Πρόεδρο Κλάους Γιοχάνις στη Νέα Υόρκη, ο Ντόντον είπε στον Ρουμάνο ομόλογό του ότι η ανάπτυξη των ρουμανικών σχέσεων ήταν «βασική προτεραιότητα» για την κυβέρνησή του.
Ρωσία
μικρογραφία| Ο Ίγκορ Ντόντον στη [[Κρατική Δούμα|Ρωσική Κρατική Δούμα (2018)]] Ο Ντόντον θεωρείται φιλορώσος πολιτικός και τάσσεται υπέρ της ομοσπονδιοποίησης της Μολδαβίας, η οποία είναι σύμφωνη με τις απόψεις του αναπληρωτή πρωθυπουργού της Ρωσίας Ντμίτρι Κοζάκ και το υπόμνημά του Κοζάκ το 2003. Στα τέλη Σεπτεμβρίου 2019, μήνες μετά τη Συνταγματική Κρίση, ο Ντόντον δήλωσε ότι η χώρα είχε εγκαταλείψει την αντιρωσική της στάση μέσω της εταιρικής της σχέσης με το Κόμμα Δράσης και Αλληλεγγύης υπό την πρωθυπουργό Μάγια Σάντου. Στα τέλη Αυγούστου 2020, ανακοίνωσε τα σχέδιά του να κάνει το ρωσικό εμβόλιο για τον COVID-19 κατά τη διάρκεια μιας επίσκεψης στη Ρωσία τον Σεπτέμβριο-Οκτώβριο, δικαιολογώντας το λέγοντας ότι έχει «περισσότερη εμπιστοσύνη σε ένα ρωσικό εμβόλιο παρά σε ένα αμερικανικό».
Άλλες χώρες
Μιλώντας στο Κομράτ τον Αύγουστο του 2018, αναφερόμενος στους συμμάχους της χώρας, ο Ντόντον είπε «έχουμε φίλους που είναι κοντά στη Γκαγκαουζία, και πιστεύω ότι και στη Μολδαβία, είναι η Ρωσία και η Τουρκία». Τον Δεκέμβριο του 2018, μετά την κρατική του επίσκεψη στο Ισραήλ, φέρεται να είπε ότι σκέφτεται να μεταφέρει την πρεσβεία της Μολδαβίας από το Τελ Αβίβ στην Ιερουσαλήμ. Τον Ιούλιο του 2017, επικρίθηκε από φιλοευρωπαϊκούς πολιτικούς για την υποδοχή μιας επίσημης αντιπροσωπείας του Εργατικού Κόμματος της Κορέας με επικεφαλής τον πρώην υπουργό Εξωτερικών Ρι Σου-γιονγκ, για να συμμετάσχει στην 20ή επέτειο του Σοσιαλιστικού Κόμματος της Μολδαβίας. Ο βουλευτής Ιούριε Λεάνκα έγραψε: «Σύντροφε Ντόντον, σταμάτα! Είναι καιρός να εκπολιτιστούμε και να σκεφτούμε ώριμα!», λέγοντας ότι «Είμαστε στην Ευρώπη, υποτίθεται ότι είμαστε Ευρωπαίοι, όπου οι αξίες της δημοκρατίας βρίσκονται στη βάση όλων των κρατών» Ο Ντόντον είπε στη συνάντησή του ότι πιστεύει ότι η Βόρεια Κορέα "έχει τεράστιες δυνατότητες για την ανάπτυξη εμπορικών δεσμών, καθώς ενδιαφέρεται για διάφορες κατηγορίες αγροτικών προϊόντων από τη Δημοκρατία της Μολδαβίας, ειδικά για τα μολδαβικά κρασιά".
Επισκέψεις στο εξωτερικό
μικρογραφία| Ο Ντόντον με Ρώσους βετεράνους στην Παρέλαση της Ημέρας της Νίκης της Μόσχας 2020. Οι δύο πρώτες διεθνείς επισκέψεις του ήταν στη Μόσχα και στις Βρυξέλλες. Από τότε που ανέλαβε τα καθήκοντά του τον Δεκέμβριο του 2016, έχει πραγματοποιήσει 47 ξένες επισκέψεις σε 19 χώρες, με τις 20 από αυτές να είναι στη Ρωσία. Στα τέλη Οκτωβρίου 2019, επισκέφτηκε την Κωνσταντινούπολη για να παραστεί στην τελετή έναρξης του αεροδρομίου της Κωνσταντινούπολης καθώς και στην τελετή για την 95η επέτειο της Τουρκικής Δημοκρατίας. Τον Φεβρουάριο και τον Σεπτέμβριο του 2019 αντίστοιχα, συμμετείχε στη Διάσκεψη για την Ασφάλεια του Μονάχου στη Γερμανία και στην Εβδομηκοστή τέταρτη σύνοδο της Γενικής Συνέλευσης των Ηνωμένων Εθνών στη Νέα Υόρκη για πρώτη φορά. Κατά τη διάρκεια της επίσκεψης του ΟΗΕ, αναφέρθηκε στη συμμετοχή του ως "επιτυχημένη" κατά την οποία ο ίδιος και η αντιπροσωπεία του "μπόρεσαν να προωθήσουν τα συμφέροντα και τις προσδοκίες της Δημοκρατίας της Μολδαβίας στη διεθνή σκηνή". Παρευρέθηκε στην τελετή έναρξης του Παγκοσμίου Κυπέλλου FIFA 2018 στη Μόσχα τον Ιούνιο του 2018 και στους Ευρωπαϊκούς Αγώνες του 2019 στο Μινσκ λίγο περισσότερο από ένα χρόνο αργότερα. Τον Οκτώβριο του 2018, παρακολούθησε μια σύνοδο κορυφής του Διεθνούς Οργανισμού Γαλλοφωνίας στο Ερεβάν, όπου εκφώνησε ομιλία στη Γαλλική γλώσσα.
Εκλογές 2020
Μετά τον πρώτο γύρο, επέκρινε τη διασπορά ότι δεν είχε επαφή με την ηπειρωτική χώρα της Μολδαβίας όταν οι δημοσκοπήσεις έδειξαν την προτίμησή τους για τη Μάγια Σάντου, αναφέροντάς τους ως «με πραγματικό τρόπο, ένα παράλληλο εκλογικό σώμα για τη Μολδαβία.»
Στις 3 Νοεμβρίου, κατά τη διάρκεια του δεύτερου γύρου των εκλογών, ενώ ο Ντόντον μιλούσε για την αντίπαλό του Σάντου, άλλαξε μια παροιμία και είπε nu schimbați porumbelul din mână pe coțofana de pe gard (μην αλλάξετε το περιστέρι στο χέρι σας από την κίσσα στον φράχτη), αναφερόμενος στον εαυτό του ως το "περιστέρι". Αυτό είχε ως αποτέλεσμα ένα ξέσπασμα μιμιδίων στα μέσα κοινωνικής δικτύωσης στη Μολδαβία. Αυτό έχει επίσης χρησιμοποιηθεί ως προσβολή από πολίτες που εναντιώνονται στον Ντόντον, συμπεριλαμβανομένων μελών της διασποράς, που δέχθηκαν επίθεση από αυτόν νωρίτερα. Η Σάντου απάντησε σε αυτό δηλώνοντας ότι «ένα τραυματισμένο περιστέρι βγήκε στον Τύπο και άρχισε να ψέλνει πένθιμα» και αργότερα ανέβασε ένα βίντεο στον λογαριασμό της στο TikTok που ταΐζει περιστέρια, λέγοντας ότι «δεν φταίνε αυτά.»
Την επομένη των εκλογών, ο Ντόντον συναντήθηκε με την κοινοβουλευτική παράταξη του PSRM, ευχαριστώντας τους για την υποστήριξή τους στην προεκλογική εκστρατεία. Κατά τη συνάντηση, οι Σοσιαλιστές βουλευτές πρότειναν την ιδέα της επιστροφής του Ντόντον στο τιμόνι του PSRM.
Δέχτηκε πυρά επειδή δεν διέθεσε στην εκλεγμένη πρόεδρο Σάντου μια φρουρά από την Υπηρεσία Προστασίας και Φρουράς του Κράτους, η οποία παραδοσιακά δίνεται στον επερχόμενο πρόεδρο με τις οδηγίες του νυν προέδρου. Μετά την ορκωμοσία της Σάντου στις 24 Δεκεμβρίου 2020 στο Παλάτι της Δημοκρατίας, συνάντησε τον Ντόντον στο Προεδρικό Μέγαρο, για μια τελετή στην οποία ο Ντόντον της μεταβίβασε επίσημα την εξουσία.
Μετά την προεδρία
Σε τηλεφωνική επικοινωνία με τον Αναπληρωτή Επιτελάρχη του Κρεμλίνου Ντμίτρι Κοζάκ, ανακοίνωσε ότι θα επισκεφθεί τη Ρωσία ως επικεφαλής του PSRM. Κατά την επίσκεψή του, διαπραγματεύτηκε την επέκταση των προνομιακών εξαγωγών χωρίς δασμούς από τη Μολδαβία στη Ρωσία. Ο Ντόντον είπε σε συνέντευξή του στο TASS στη Μόσχα ότι αποθάρρυνε τον κόσμο να ξεχυθεί στους δρόμους μετά τις εκλογές, για να αποτρέψει ένα σενάριο «Μαϊντάν» στη χώρα. Είπε, επίσης, σχολιάζοντας τα εκλογικά αποτελέσματα ότι «θα υπάρξει νηφάλιος αριθμός ανθρώπων που θα καταλάβουν ότι έκαναν λάθος». Κατηγόρησε επίσης την Σάντου ότι προσπαθεί να σφετεριστεί την εξουσία στη χώρα. Αργότερα θα κήρυξε τη σύνθεση του Ανώτατου Συμβουλίου Ασφαλείας της ως απειλή για την εθνική ασφάλεια. Κατά τις ρωσικές διαδηλώσεις του 2021, κατηγόρησε τους «δυτικούς γεωπολιτικούς παίκτες» ότι «προσπαθούν να αποσταθεροποιήσουν την κατάσταση γύρω από τη Ρωσία», προσθέτοντας ότι δεν πιστεύει ότι τα πλάνα που κυκλοφόρησε ο Ρώσος ηγέτης της αντιπολίτευσης Αλεξέι Ναβάλνι για το «Παλάτι του Πούτιν» είναι αυθεντικά.
Στις 6 Μαΐου 2021, επισκέφτηκε το Μινσκ με τη Ζιναΐντα Γκρετσεάνιι, για να αποκαλύψουν ένα μνημείο του Μολδαβού Ήρωα της Σοβιετικής Ένωσης Ιόν Σόλτυς. Κατά τη διάρκεια της επίσκεψης, συναντήθηκε με τον Πρόεδρο Λουκασένκο στην ιδιωτική του κατοικία στην πρωτεύουσα.
Εκλογική περίοδος
Τον Μάιο, μαζί με τον πρώην πρόεδρο Βορόνιν, σχημάτισε μια εκλογική συμμαχία γνωστή ως Εκλογικό Μπλοκ Κομμουνιστών και Σοσιαλιστών, το οποίο θα κατέβαινε στις κοινοβουλευτικές εκλογές της Μολδαβίας το 2021. Η ανακοίνωση προκάλεσε έκπληξη καθώς ο Ντόντον και ο Βορόνιν έχουν κατηγορήσει ο ένας τον άλλον για προδοσία και πολιτική διαφθορά.
Αντιπαραθέσεις
αριστερά|μικρογραφία| Η προτεινόμενη σημαία για τη Μολδαβία από PCRM και PSRM
Προτάσεις αλλαγής σημαίας
Το 2010, το Κόμμα των Κομμουνιστών (PCRM) άρχισε να προωθεί μια νέα επίσημη σημαία για τη Μολδαβία. Τον Μάρτιο του 2012, ο Ντόντον και το Κόμμα των Σοσιαλιστών (PSRM) κάλεσαν το PCRM να ξεκινήσει δημοψήφισμα για την αλλαγή της εθνικής σημαίας της Μολδαβίας από το αρχικό τρίχρωμο (παρόμοιο με αυτό της Ρουμανίας, εκτός από το εθνόσημο της Μολδαβίας) σε μία δίχρωμη σημαία με κόκκινο-μπλε χρώμα. Η προτεινόμενη σημαία θεωρείται από την Ακαδημία Επιστημών της Μολδαβίας ως «καθαρή πολιτική εφεύρεση». μικρογραφία| Ίγκορ Ντόντον και [[Βλαντίμιρ Πούτιν, 2017]] Τον Νοέμβριο του 2012, ο Ντόντον δημοσίευσε στο προφίλ του στο Facebook μια φωτογραφία που τον δείχνει να φορά ρούχα με τυπωμένα ένα μπάλωμα της ρωσικής σημαίας, το οποίο επικρίθηκε ως ένδειξη υποτιθέμενης ρωσοφιλίας του Ντόντον.
Θέση σχετικά με την προσάρτηση της Κριμαίας από τη Ρωσική Ομοσπονδία
Τον Οκτώβριο του 2016, κατά τη διάρκεια της εκστρατείας για τις προεδρικές εκλογές, ο Ίγκορ Ντόντον επιβεβαίωσε ότι η Κριμαία, το αντικείμενο εδαφικής διαφοράς μεταξύ Ρωσίας και Ουκρανίας, «είναι έδαφος της Ρωσικής Ομοσπονδίας».
Απέλαση Τούρκων καθηγητών
Οι ηγέτες της αντιπολίτευσης κατηγόρησαν τον Πρόεδρο Ίγκορ Ντόντον και το Δημοκρατικό Κόμμα της Μολδαβίας, το κυβερνών κόμμα, για σκόπιμες παραβιάσεις του νόμου και των ανθρωπίνων δικαιωμάτων προκειμένου να αποκομίσουν οφέλη από τις αρχές της Άγκυρας, συμπεριλαμβανομένης της ανακαίνισης του κτηρίου της Προεδρίας από τα χρήματα της Τουρκίας. Ο δημοτικός σύμβουλος του «Κόμματός μας» Ιλάν Κάσου θεώρησε ότι η επιχείρηση αυτού του SIS ήταν η πληρωμή του Προέδρου Ντόντον για την ανακαίνιση του κτηρίου της Προεδρίας που ανακαινίστηκε με τουρκικά χρήματα. Προηγουμένως, πριν έρθει στην εξουσία, η θέση του ACUM βασιζόταν στο γεγονός ότι πίσω από τους Τούρκους δασκάλους θα ήταν ο Ντόντον. Η δήλωση του κόμματος Δράσης και Αλληλεγγύης (PAS), που δημοσιεύτηκε στη σελίδα του κόμματος στο Facebook, αναφέρθηκε, «Για χρήματα που προορίζονται για την ανακαίνιση του κτηρίου της Προεδρίας και για την προμήθεια άλλων αγαθών, παραβιάζονται τα ανθρώπινα δικαιώματα στη Μολδαβία και αυτό είναι απαράδεκτο». Ο ηγέτης του Κόμματος Πλατφόρμα Αξιοπρέπειας και Αλήθειας, Αντρέι Ναστάζε, ο πρώην αντιπρόεδρος της κυβέρνησης και πρώην υπουργός Εσωτερικών σύγκρινε το SIS με το Λαϊκό Κομισαριάτο Εσωτερικών Υποθέσεων (NKVD). Κατά τη γνώμη του, οι εργαζόμενοι αυτού του ιδρύματος έχουν ενεργήσει με εντολή του αρχηγού του Δημοκρατικού Κόμματος Βλαντιμίρ Πλαχότνιουκ και του προέδρου Ντόντον. Η θέση τους όμως άλλαξε μετά τη συγκρότηση της Κοινοβουλευτικής πλειοψηφίας με το PSRM. Ο πρόεδρος της Επιτροπής Εθνικής Ασφάλειας και βουλευτής της Πλατφόρμας Αξιοπρέπειας και Αλήθειας, Κιρίλ Μότσπαν, ο οποίος ερευνά την απέλαση Τούρκων δασκάλων, υποστήριξε ότι ο πρόεδρος δεν είχε καμία απόδοση σε αυτή την υπόθεση.
Διαπραγμάτευση 8-9 Ιουνίου 2019
Στις 7 Ιουνίου 2019, στην έδρα του Δημοκρατικού Κόμματος, σύμφωνα με τον Αντριάν Κάντου, ο Πρόεδρος Ίγκορ Ντόντον διαπραγματεύτηκε με τον Βλαντιμίρ Πλαχότνιουκ τους όρους δημιουργίας του συνασπισμού μεταξύ PSRM και DP. Ο Αντριάν Κάντου ανακοίνωσε μόνο κάποια «κριτήρια για τη δημιουργία του συνασπισμού». Σύμφωνα με τον ίδιο, οι σοσιαλιστές ζήτησαν την ομοσπονδιοποίηση της Δημοκρατίας της Μολδαβίας και την παροχή του ειδικού καθεστώτος στην περιοχή της Υπερδνειστερίας, ξεκινώντας τις διαπραγματεύσεις μεταξύ της Δημοκρατίας της Μολδαβίας, της Ευρωπαϊκής Ένωσης και της Ρωσικής Ομοσπονδίας για την εμπορική πολιτική, την αλλαγή του Συντάγματος της Δημοκρατίας της Μολδαβίας και την εκλογή του Προέδρου της Δημοκρατίας της Μολδαβίας από το Κοινοβούλιο.
Αργότερα, μετά τις δηλώσεις του Αντριάν Κάντου, αναπληρωτή επικεφαλής του DPM, μερικά βίντεο εμφανίστηκαν στο Publika TV, μια από τις τηλεοπτικές αναρτήσεις του αρχηγού του δημοκρατικού κόμματος, όπου ο Ίγκορ Ντόντον επιβεβαίωσε στον Βλαντιμίρ Πλαχότνιουκ ότι έχει έλαβε τα χρήματα από τη Ρωσική Ομοσπονδία σε μηνιαία βάση για συντήρηση PSRM,  και επίσης για την παρουσίαση του σχεδίου ομοσπονδιοποίησης της Δημοκρατίας της Μολδαβίας σε συντονισμό με τη Ρωσική Ομοσπονδία. Ο Πρόεδρος Ίγκορ Ντόντον αναγνώρισε ότι οι διαπραγματεύσεις έγιναν για τη δημιουργία της πλειοψηφίας, στη συζήτηση στην οποία συμμετείχε ο επιχειρηματίας Σεργκέι Ιαράλοφ. Αναφορικά με τα βίντεο που έχουν εμφανιστεί στη δημοσιότητα έχει δηλώσει ότι «όλα αυτά, και κάποια από αυτά είναι αποσπάσματα ή ήταν μοντάζ». Ο Βλαντιμίρ Πλαχότνιουκ επιβεβαίωσε το γεγονός ότι διαπραγματεύτηκε με τον Ίγκορ Ντόντον μέσα σε διάστημα 3 μηνών: "Ο συνασπισμός DP+PSRM σχεδόν έγινε, αλλά απέτυχε, επειδή αρνήθηκα να υπογράψω για την ομοσπονδιοποίηση της χώρας".
Κατηγορίες και καταγγελίες κατά του Ίγκορ Ντόντον
Τον Νοέμβριο του 2014, ο σοσιαλιστής πολιτικός ρωσικής εθνότητας Βαλεντίν Κρίλοφ κατηγόρησε τον Ντόντον ότι είναι «όργανο σεναρίων που θα προκαλούσε «αιματοχυσία» στη Μολδαβία» και χαρακτήρισε το Κόμμα των Σοσιαλιστών ότι «είναι στην υπηρεσία μιας άλλης χώρας» όπως η Ρωσία. Κατηγόρησε επίσης το κόμμα ότι γίνεται απειλή για τη «σταθερότητα, την ειρήνη και την ίδια την ύπαρξη» της Δημοκρατίας της Μολδαβίας και της εξαιρετικά μεγάλης βάσης οικονομικών πόρων της — η προέλευση των οποίων φέρει «εύλογη αμφιβολία».
Στις 29 Αυγούστου 2017, υποβλήθηκε η ποινική μήνυση κατά του Ντόντον από τη Μάγια Σάντου στη Γενική Εισαγγελία, με την οποία ζητήθηκε η ποινική ευθύνη για τον Ντόντον για διάπραξη του αδικήματος της προδοσίας κατά του κράτους και για το έγκλημα που σχετίζεται με την υποκίνηση μίσους, διακρίσεις και διαίρεση με εθνικά, φυλετικά και θρησκευτικά κριτήρια.
Το Κόμμα Εθνικής Ενότητας κατέθεσε ποινική μήνυση στη Γενική Εισαγγελία κατά του προέδρου Ντόντον. Στις 8 Αυγούστου 2019, στη συνέντευξη Τύπου με θέμα «Παρουσίαση της ποινικής μήνυσης κατά του Ίγκορ Ντόντον. Επιχειρήματα και γεγονότα» την ποινική καταγγελία παρουσίασε ο Ανατόλ Σαλάρου, εκτελεστικός πρόεδρος του κόμματος, βουλευτής στο πρώτο κοινοβούλιο της Δημοκρατίας της Μολδαβίας και αντιπρόεδρος του Φιλελεύθερου Κόμματος. Ο λόγος είναι η βιντεοκασέτα που αντανακλούσε τις συζητήσεις που έγιναν μεταξύ του Ντόντον και του πρώην ηγέτη του PD Βλαντιμίρ Πλαχότνιουκ, η οποία εμφανίστηκε στον Τύπο τον Ιούνιο του 2019.
Τον Οκτώβριο του 2019, ο Οκταβιάν Τσίκου ζήτησε να συσταθεί η ερευνητική επιτροπή «για τη διερεύνηση των πράξεων προδοσίας που διέπραξε ο Ίγκορ Ντόντον». Οι βουλευτές του Μπλοκ «ACUM», Iurie Reniță και Lilian Carp, έχουν προσχωρήσει σε αυτήν την πρωτοβουλία.
Ο βουλευτής Ιούριε Ρενίτσα στη συνέντευξη Τύπου κατηγόρησε τους σοσιαλιστές για ξέπλυμα βρώμικου χρήματος σε μεγάλες αναλογίες, ζητώντας από τον Γενικό Εισαγγελέα να φέρει την ευθύνη των εμπλεκομένων. Σύμφωνα με τα έγγραφα, στα οποία αναφέρθηκε ο βουλευτής, τα χρήματα έχουν μεταφερθεί στη Μολδαβία μέσω της Exclusive Media Ltd., που ανήκει στον Κορνέλιου Φουρκουτλίτσα, ο οποίος είναι βουλευτής από την πλευρά του PSRM. Με βάση κάποιες δανειακές συμβάσεις, τα δισεκατομμύρια MDL έχουν μεταφερθεί από αυτή την εταιρεία στους χορηγούς του κόμματος. Στο έγγραφο που δημοσίευσε η Ρενίτσα, ο αξιωματικός ρεπόρτερ ανέφερε ότι τα χρήματα προήλθαν από offshore χρησιμοποιήθηκαν στην προεδρική εκλογική εκστρατεία, που στο τέλος κέρδισε ο Ίγκορ Ντόντον, ο ηγέτης του PSRM εκείνη την εποχή.
Τον Μάρτιο του 2020, οι βουλευτές Ιούριε Ρενίτσα, Οκταβιάν Τσίκου και Λίλλιαν Καρπ παρουσίασαν τα έγγραφα που θα επιβεβαίωναν την εμπλοκή των βουλευτών του PSRM. Σύμφωνα με τα έγγραφα, τουλάχιστον 30 βουλευτές που συνδέονται με το Σοσιαλιστικό Κόμμα, έχουν λάβει από τη Ρωσία, μέσω off-shore από τις Μπαχάμες κάποια κεφάλαια, του οποίου ο κύριος δικαιούχος είναι ο Ντόντον. Αργότερα, ο βουλευτής Ιούριε Ρενίτσα δημοσίευσε ένα έγγραφο που αποδεικνύει ότι η Πρώτη Κυρία της Δημοκρατίας της Μολδαβίας, Γκαλίνα Ντόντον έχει δικαίωμα για την τραπεζική υπογραφή εκ μέρους της "Exclusiv-Media" LLC. Ο βουλευτής ανέφερε ότι: «μία από τις πηγές παράνομης χρηματοδότησης της προεδρικής εκστρατείας του Ίγκορ Ντόντον, που έγινε το 2016 ήταν από τη Ρωσική Ομοσπονδία μέσω των Μπαχάμες, μέσω ξεπλύματος περίπου 1,5 εκατομμυρίου ευρώ. Περαιτέρω αυτά τα χρήματα «δανείστηκαν» μέσω της «Exlusiv-Media» LLC σε πολλά PSRM.»
Τον Μάιο του 2020, ο πρώην επικεφαλής της Εισαγγελίας κατά της Διαφθοράς Βιορέλ Μοράρι δήλωσε, κατά τη διάρκεια της εκπομπής Cabinetul din Umbră στο Jurnal TV, ότι στην τσάντα που έδειξε στο κοινό ο Ιλάν Σορ στη συνέντευξη Τύπου στις αρχές του 2019, στέλνοντας ένα μήνυμα προς τον Πρόεδρο Ντόντον, θα ήταν 1,5 εκατομμύριο ευρώ. Σύμφωνα με τον Βιορέλ Μοράρι, η οικογένεια Ντόντον θα είχε δεχτεί την πληρωμή των πτήσεων και των πολυτελών ταξιδιών από τα χρήματα που προέρχονταν από τους οικονομικούς παράγοντες που διαχειρίζεται ο Ιλάν Σορ.
Σύμφωνα με το άρθρο της 4ης Ιουλίου 2020 που δημοσιεύτηκε από τους The Brussels Times, αρκετοί άνθρωποι στη Δημοκρατία της Μολδαβίας πιστεύουν ότι η φιλορωσική κυβέρνηση ξεπερνά όλες τις κόκκινες γραμμές προκειμένου να διατηρήσει την εξουσία στο Κισινάου προς το συμφέρον της Ρωσίας. Η πηγή αναφέρει ότι "η περίπτωση του Δρ. Γκατσκάν δείχνει πόσο μακριά μπορεί να φτάσει ο Πρόεδρος Ντόντον, ο οποίος ελέγχει πραγματικά την εξουσία στο Κισινάου." Η πηγή αναφέρεται επίσης στις ολοένα και συχνότερες κατηγορίες σχετικά με την εγκαθίδρυση της δικτατορίας στη Δημοκρατία της Μολδαβίας, αλλά και στις προσπάθειες των πολιτικών της αντιπολίτευσης να κινητοποιήσουν τις δυνάμεις τους για να μειώσουν την επιρροή του Ντόντον και τους διοικητικούς πόρους, από τους οποίους μπορεί να επωφεληθεί στην προεκλογική εκστρατεία το φθινόπωρο.
Προσωπική ζωή
Ο Ντόντον παντρεύτηκε την Γκαλίνα Ντόντον το 1999 και μαζί έχουν τρία παιδιά: τον Μπόγκνταν, τον Βλαντ και τον Νικολάε. Ο μεγαλύτερος γιος του, ο Βλαντ, είναι παθιασμένος παίκτης της υδατοσφαίρισης. Ο αδελφός του Αλεξάντερ είναι συνιδιοκτήτης μαζί με τον Ίγκορ Τσάικα (γιο του Γιούρι Τσάικα, Γενικού Εισαγγελέα της Ρωσίας) της εταιρείας Industrial Ecological Operator που ασχολείται με τα απόβλητα.
Εκτός από τη μητρική του γλώσσα την Ρουμανική (την οποία θεωρεί Μολδαβική), μιλά επίσης Ρωσικά, Γαλλικά και Αγγλικά. Ωστόσο, έχει χρησιμοποιήσει μόνο τις δύο τελευταίες σε δημόσιες ομιλίες. Θεωρείται ότι είναι καλός φίλος με τον Στρατηγό Συνταγματάρχη Βίκτορ Γκάιτσιουκ, ο οποίος είναι σήμερα ένας από τους συμβούλους του. Ο Ντόντον είχε προτείνει τον Γκάιτσιουκ για τη θέση του υπουργού Άμυνας αφού απέρριψε την υποψηφιότητα του Ευγένιου Στούρζα. Είναι υποστηρικτής της Ένωσης Αξιωματικών της Μολδαβίας, όπου κατέχει τον τιμητικό βαθμό του Εφέδρου Ταγματάρχη.
Στις 9 Σεπτεμβρίου 2018, ο Ντόντον ενεπλάκη σε τροχαίο ατύχημα στον αυτοκινητόδρομο Κισινάου - Καλαράσι. Αν και ο Ντόντον δεν τραυματίστηκε ο ίδιος, η μητέρα του και ο μεσαίος γιος του Νικολάε υπέστησαν σοβαρά τραύματα. Το ατύχημά του σημειώθηκε ώρες αφότου ο πρωθυπουργός της Αμπχαζίας Γκενάντι Γκαγκούλια σκοτώθηκε σε τροχαίο στην πόλη Μιουσσέρα της Αμπχαζίας.